Miféle ajándék 


— Csak azt tudnám, hogyan készüljek fel 
valamire, amiről fogalmam sincs? És egyáltalán: 
miért kell örökké készülni valamite? — 
morgolódott Kis Szilvi, aki máskor jókedvű 
és többnyire mindent tud. Úgy látszik, nem 
rémhír tehát, hogy az utolsó matek- 

felmérője csak négyesre sikerült. 

Mire délután ismét találkoztunk, szerencsére 
már sokkal vidámabb kedve volt. Így meg- 
szokott búvóhelyünkön nyugodtan munkához 
láttunk. Először összedobtunk egy kis elő- 
ebédet: előkerítettük és a közösbe raktuk 

a zsebek mélyén fellelhető rágókat és más 
csemegéket. Ezután következett a vélemények, 
ötletek begyűjtése. Csak annyit tudtunk, hogy 
a gyermeknapon, amelyen úttötrőmozgalmunk 
35. születésnapját is ünnepeljük, nagy 
kirándulást tervez a csapat. Nem egyszetű, 
bakancsos túrát, hanem a településünkön 
kívüli réten és a mellette nyújtózó erdőben 
különleges, tréfás, játékos akadályvetsenyt. 
Hogyan lehet erre felkészülnünk ? 

— Tattsunk edzéseket! Hadd legyek én az 
erőnlét-felelős! — pattant fel Magyar Gyuti. 
A fiúknak tetszett az ötlet, ám a lányok 
nemigen tudták, mi az az erőnlét. Azért nem 
akadékoskodtak, rábízták Gyutira, ő nyilván 
tudja, ha említi. 

— Mi meg Tetkával felderítjük a tetepet — 
jelentette ki a vállas Asztalos Tomi, s csak 
aztán fotdult a húgomhoz: — Ugye, jössz? 
Tetrkát majd szétvetette a büszkeség. Boldogan 
mondott igent. 

— Mi pedig megkérjük az ajándékot, kísérjen 
el bennünket, és játsszon velünk a gyermek- 
napon — dobta be Kovács Ktiszti. 

Miféle ajándék ? Ki adja, ki kapja? S aki adja, 
honnan vette? Kapta ő is, vagy találta ? 
Kísétni, játszani is tud. . . Csak nem valami 
díszmadár? l 

Ilyesmiket olvastunk le egymás tanácstalan 
ábrázatáról. 

Ktiszti elégedetten nevetgélt, majd Bali 
Csabira nézett, aki sem ámuló szemével, sem 
pillantásával el nem árulta beavatottságát: — 
Mondjuk el nekik! 

az olyan? 


— Abban a gyátban, ahol Ktiszti anyukája 

és az én apukám dolgozik, új brigádot 
alakítottak. A társaság egyúttal a KISZ-nek 

is tagja. Ők ajánlották fel barátságukat, 
segítségüket. Szüleink révén egy kicsit már 
ismernek minket. 

— Mi meg elfogadtuk barátságukat a ti 
nevetekben is. Majd csak viszonozhatjuk 
valahogy — vette át a szót Kriszti. — Az 
akadálytúta a legjobb alkalom a meg- 
ismerkedésre, barátkozásra. Én már olyan 
kíváncsi vagyok. . . 

Hát még mi! Az osztály, illetve, bocsánat, 

a raj biztosan nagyon meglepődik. A rajvezető 
tanár néni is. Tudunk-e majd olyan jót játszani, 
mintha új, felnőtt barátaink is gyerekek 
lennének legalább a mi napunkon, a 
gyetmeknapon? 

Ez volna az igazi, ünnepi ajándék. 


Mátis Mátia őtsvezető 


Törő Hsívám 


Nap-hívorató 


Ide süss, öreg Nap! 


minden bokrot, 
minden házat, 
minden kedves 
germekarcot 
simogasson sugar 


süss a jövő va 
villanó repülőszárnyra, 
toronytetőnk fényezd ki, 
melyben az ég nézbeti 
szelíd bárányfelhőit! 


süss anyám kedvére, 
bogy még sokáig nézze! 


Néhány hónap óta megszikkadt a szőlő földje is; a férfi- 
nép kapával esett a téli bakhátnak : megkezdődött a kitaka- 
rás. Mindenfelé serény derekak hajladoztak, ingek tar- 
kálltak, kapák villogtak. . . 

Torma János szintén a szőlőben dolgozik, fiastul. Laci 
kapálgat az élen — nem azért, mert jobban bírja, inkább 
az apja kívánsága, hogy a gyerek ott legyen a szeme előtt: 7 
ha valamit rosszul csinál, nyomban kioktatja. Laci most , 
fordul a tizenhatodik esztendejébe: apja az idén fogta be !) 
komoly férfimunkára. Elég jól dolgozik a fiú, alig vét  M 
néha valami kis hibát; az apja csak azért szól néha-néha, 4 
hogy el ne bizakodjon túlságosan. Kapájuk ütemesen, 
egyszerre villan, két vágás jobbra, kettő balra s egy lépés 
előre. Laci már az ütemet sem véti el, és szusszal is győzi a 
munkát. Hát győzze is, hisz jóformán olyan magas, mint az ; 
apja, csak éppen karcsúbb valamivel. Torma csöndes elé- 
gedettséggel kapálgat mögötte, boldog jó érzés feszíti a 
mellét. . . 

Laci szerencsére, egy igét sem szól: nagyon el van telve 
magával. Meg sejtelme sincs arról, hogy ez a nap ünnep az 
apja számára is, hiszen ha ránéz, olyan egykedvű az arca. 
Mintha nem is törődne azzal, hogy a fiiával most nagy dol- 
gok történnek, úgy néz, mintha nem is tudna semmiről. 
Szeretné világgá kiáltani boldogságát, végtelen örömét: ma 
ugyanannyi rendet takart ki, mint az apja, egy lépésnyivel 
se végzett kevesebbet! S nem is dőlt ki a munkában, épp- 
úgy bírná, mint akárki más. . . Szinte szerelmes önmagába, 
s úgy étzi, egy fejjel megnőtt a világban, már nem az a 
gyerkőc, akit csak ide-oda küldözgetnek. 


Részlet Szabó István 


, Torma bácsi? címűd/ 
cihészfi 


, Nyalom a falat." Ennyit írtam csak. Ami- 
kor felolvastam, a többiek kinevettek. Mert 
ők sokkal szebbet tudtak írni. Mindenki fel- 
olvasta, amit a mamájáról fogalmazott. Így 
készül anyák napjára a mi osztályunk, az 
első-bé. 

A tanító néni nem nevetett. Azt mondta, 
mesélhetek szóban is az anyukámról. De nem 
meséltem sehogyse. 

Otthon nálunk sok fénykép van. Az egyi- 
ken anyukám nagyon kövér. Mondtam is, 
hogy elég csúnya itt. Mindjárt elmesélte a tu- 
dományos helyzetet. Amikor a fénykép ké- 
szült, akkor én már ott fejlődtem, növekedtem 
az ő hasában. Ugyhogy ketten együtt voltunk 
olyan kövérek. Minden gyerek így kezd élni. 
Mert eleinte olyan pici, mint a mákszem, és 
ott legalább védve van. Én ezt nem is tudtam 
eddig. Nem is nagyon értettem. Megkérdez- 
tem anyut, hogy például, amikor ő evett, a fa- 
lat a fejemre esett? Megmagyarázta, hogy 
miért nem. A baba egy burokban van. Csak 
én nem tudtam még, hogy mi az a burok. 
Mondjuk olyan, mint a léggömb, ami vízzel 
lenne töltve. Abban fejlődik a baba, nem ér- 

Németh Nelli rajza 


heti semmi baj. Jól megvan a kis odújában! 
Néha mocorog, rúg is egy-egy picikét. Anyu- 
kám azt mondta, ő nagyon szerette, amikor 
rugdalóztam. Kigondolta, hogy hol lehet a 
talpacskám, és ott megsimította a hasán a 
ruhát. Amikor a baba már erős és elég nagy, 
mondjuk három kiló ötven deka, mint én vol- 
tam, akkor megszületik. A születéstől nagyon 
ordít. Lehet, hogy fáj neki a világosság, meg 
a hideg, meg a hangok. A jó kis burok-odújá- 
ban semmi ilyen nem történt. Anyukám azt 
mondta, én is nagyon ordítottam, de ennek ő 
úgy örült, hogy örömében majdnem sírt. 

Egyszer sírt is, de csak később. Erről szól —. 
a dolgozat. 

Amikor hazamentünk a kórházból, akkor 
csak mi ketten voltunk otthon. És anyukám 
nagyon izgult, hogy jól tud-e majd bánni én- 
velem. Először tisztába tett; ezt így mondják. 
Ott feküdtem a heverőn szépen. Ő meg ki- 
bontott a pisis pelenkából. Hát akkor vette 
észre, hogy nem készített másik pelenkát, egy 
szárazat. Kifutott érte a fürdőszobába. Mire 
visszaért, látja ám, hogy nyalom a falat. Vala- 
hogy odagurultam a heverőn a fal mellé. És 


akkor sírva fakadt az anyukám. Pedig külön- 
ben nem sírós. Nagyon is sokat nevetünk. - ! 
Ebből látszik, hogy akkor nagyon megijedt. j 
Féltett engem, hogy valami bajom lesz a fal- 
tól. Mindig félt, még most is. Folyton mondja, 
hogy mi-mindenre vigyázzak. Ezt nagyon un- 
ják már az iskolás gyerekek. Én is. Csak a fal Készülődés 
miatt nem bánom, és szót is fogadok. 
Néha félek a sötétben. Ha rosszat álmo- 
dom és felébredek, mindig félek egyedül. 
Akkor átlopódzom anyuék szobájába, és 
zsupsz, bebújok őmellé. Jól összebújunk, és 
nem szólunk egy kukkot se, nehogy apu észre- 
vegye. Ő nem szereti, hogy félek. Én se szere- 
tem. De ezt csak anyu érti, apu nem. 
Amikor még nem tudtam beszélni, az egész 
család tanított. Mama, papa, kérem, tessék, 
baba, pápá! Ezt mondogatták nekem, hogy 
hátha én is mondom majd. De nem akartam 
beszélni. Amikor végre megszólaltam, azt 
mondtam: hó-mün-sacc. Ez volt az én első 
szavam ; halandzsa! Kicsit szégyellték is má- 
sok előtt, hogy nem tudok egy rendes szót. 
Csakhogy anyu megértette, mit akarok mon- 
dani: Hómünsacc: most szomjas vagyok! 
Hómünsacc: hát vegyetek föl! Hómünsacc: j 
kérem vissza a mackómat, hogy kidobhassam 
megint. Néha most is mondjuk egymásnak 
anyuval, hogy hó-mün-sacc. És megértjük, Í 
mit akar a másik. És senki más nem érti, mert i 
ez a kettőnk titka. I 
Még az orvostól is féltem. Az injekció na- j! 
gyon fájt. Ha a hátamat kopogtatta, vagy a Hi 
torkomba kukucskált, az nem fájt persze. : j 
Mégis féltem akkor is, mert nem tudhattam, 
mikor melyik van soron. Hát csak sírtam jó- 
előre, amikor beléptünk a házába. Akkor 
anyu sugdosott az orvossal. Es a doki azt 


mondta: ezentúl, ha nem sírok, elvihetem sé- A has ólz 

tálni a kutyáját. Ilyen kutya nincs is több! 39 j 

Ezüst díjat nyert a kutya-világ-versenyen. DD (9 

Mégis elvihettem sétálni. Es akkor már nem § 10 

sírtam az orvosnál. Azt se bántam volna, ha j 
j 
íÍ 
i 
, 
j 
, 


mindennap elmegyünk. 

Még sok mindent mesélhettem volna a ta- 
nító néninek. Csak nincs kedvem. Anyu teg- 
nap elutazott. Egy hét múlva visszajön, és hoz 
majd nekem mecsbokszot. Nem is nagyon 
örülök. Apuval kikísértük a repülőtérre anyut. 


És néztük a repülőt, amivel anyu utazott. Apu 
egyre magyarázott, hogy lökhajtásos, meg irá- i 
nyítótorony, radar-készülék. Ő nagyon érti az 


ilyesmit. Csak énnem figyeltem egyáltalán. 
Inkább behunytam a szemem. Anyu nélkül 
kevés a szülő. 


B. BAASZT 


Dórzsi a távoli Góbi-sivatagban 
élt, a vele egykorú Bat pedig az or- 
szág fővárosában, Ulan-Batorban. 
Már egy éve leveleztek egymással, 
amikor Dórzsi meghívta barátját 
a nyári szünetre. 


Az első napokban Bat alig távolo- 
dott el a jurtától, egyre csak körü- 
lötte keringett. Unatkozott is eleget, 
hiszen Dórzsi nem ülhetett otthon, 
őrizte a juhokat, itatta a tevéket, 
vizet hordott anyjának. Hamarosan 
Dórzsi apja is elhagyta a jurtát — 
kihajtotta a tevéket a nyári lege- 
lőre. 


Mindaz, ami Dórzsi számára meg- 
szokott, mindennapi dolog volt, 
Batot egyenesen ámulatba ejtette. 
A Góbi-sivatag valamiféle mesevi- 
lágnak tűnt a szemében. 


Lassacskán azért megbarátkozott 
az ottani élettel. Segített Dórzsinak 
a juhok őrzésében, a tevék gondo- 
zásában. Tetszett neki a sivatag ko- 
mor szépsége, s megszerette dol- 
gos, becsületes, vendégszerető la- 
kóit. Megannyi izgalmas élményben 
volt része naponta, s hogy el ne fe- 
lejtse azokat, feljegyzett mindent egy 
füzetbe, mint a felnőttek. 


Feljegyzéseket készített a háziálla- 
tok szokásairól, viselkedéséről. Kü- 
lönösen sokat írt a tevékről. Cso- 
dálta a munkabírását és türelmét. 
Az állat nagy fekete szeme jólelkű- 
séget, bizalmat, nemességet, erkölcsi 
szilárdságot és munkaszeretetet tük- 
rözött. Minden tetszett neki ebben 
a csodálatos állatban, még rövid 
farka és apró füle is. Miért is lenné- 
nek másmilyenek? Ha oly nagy füle 
lenne, mint a nyúlnak, s olyan hosz- 
szú farka, mint az egérnek, oda lenne 
a fenségessége. Tetszett neki az állat 
erős lába, amely nagy kerek patában 
végződött. Lám, milyen célszerű 
minden a természetben, hiszen a te- 

vének éppen ilyen erős, széles talpú 
lábra van szüksége. Mert ha olyan 
vékony patája lenne, mint például 
a füves pusztákon élő antilopoknak, 
hogy tudna haladni, szegényke, a ho- 
moksivatagban?!. . . 

Szerette nézni, ahogy eszik és 
iszik. Megdöbbentette, milyen nyu- 
godtan rágcsálja a különféle tövise- 
ket, amelyek olyan kemények és he- 
gyesek voltak, mint a tű. Letépte 
hosszú éles fogaival a legkeményebb 
tövist, lassan bekapta, majd egyik 
oldalról a másikra tologatta nyelvé- 
vel, mintha forró csörögefánk lenne. 
Aztán rágni kezdte, s fokozatosan 
lenyelte, letuszkolta hosszú görbe 
torkán át a gyomrába. Valósággal 
ámulatba ejtette a teve. Miféle állat 
képes rajta kívül megbirkózni ilyen 
tövisekkel? Időnként sajnálta is. 
Hogyan tud meglenni ilyen elede- 
len?... 

Bat különleges élvezettel itatta 
a tevéket. Dórzsi mindennap kihaj- 
totta őket a kútra. A fiúk megmerí- 
tették a vödröt a mély kútban, s néz- 


- ték hogyan isszák a tevék a jéghideg 


tiszta vizet. Bat valahol olvasta, 
hogy a tevék sokáig kibírják víz 
nélkül, mivelhogy van bennük egy 
tartály. A hatvan litert is eléri! 
Ezért megkérdezte egyszer Dór- 
zsit: 

— Miért kell mindennap itatni 
a tevéket? 

A barátja így válaszolt neki : 


— A teve mindennap akar inni. 
Más dolog, hogy hetekig is kibírja 
víz nélkül. Ilyenkor a raktáron lévőt 
fogyasztja. Vannak persze lusta teve- 
hajcsárok, akiknek egyszerűen nincs 
kedvük mindennap megitatni a tevé- 
ket. Ez nem jó dolog. Apám azt 
mondja, hogy a tevéket lelkiismere- 
tesen kell gondozni, és mindennap 
meg kell itatni őket... Nézd csak 


/ 
j 

meg a mi tevéinket — sima a szőrük, 
jóllakottak. Még a leghidegebb tél- 
benis hozunk nekik vizet a kútról. . , 
Igaz, csak másnaponként, hiszen 
télen nem kívánja úgy a vizet, mint 
a forró nyárban... ] 

Minden nap, amelyet Bat a barát- . 
jánál töltött, megajándékozta valódi 
mi érdekes élménnyel. Az egyik nap 
például észrevette, hogy az egyik teve 
hempereg a jurta közelében a meleg 
hamuban, amit a tűzhelyből szór- 
tak ki. 


— Gye-ertek, gyo-gyorsan!. . . El- 
esett az egyik teve, nem tud felállni 
a hamuból. . . 


— Ne félj, fiacskám, nem lesz neki " 
semmi baja! — nevetett Dórzsi ma- 
mája, Cevelma. — Az a hamu már 
nem olyan meleg. Nem hallottad 
még, hogy a teve mennyire szeret 
a hamuban hemperegni? 


— Nem, nem hallottam. . . 


— Na, akkor mondok neked egy 
mesét erről — szólt Cevelma, de 
mielőtt elkezdte volna, odaszólt a fiá- 
nak: — Dórzsi, te már sokszor hal- 
lottad ezt, eredj, hozzál vizet! 


Dórzsi elment vízért, a mamája 
pedig belekezdett a mesébe. 

— Lehet, talán már hallottál is 
róla, hogy létezik egy ősi mongol 
naptár. Ez a naptár tizenkét évből 
áll, és minden év egy állatnak a nevét 
viseli, a legelső évet pedig az Egér 
évének nevezik. Hallottál róla? 

Bat bólintott. 

— De azt tudod-e, miért az Egér 
évével kezdődik a naptár? 

EINerm. 

— Nahát, idefigyelj! Amikor a 
bölcsek kigondolták ezt a naptárt, 
még nem tudták, kiről nevezzék el 
az első évet. Az állatoknak teljesen 
mindegy volt, melyik évet nevezik el 
róluk, csak a teve és az egér vitatko- 


! zott össze a dolgon. Az éles fogú, 
dühös kisegér kezdte az egészet. 

, Én vagyok a legkisebb — cin- 
al cogta —, velem kezdődjön a naptár!" 
" — Erreateveis megmakacsolta ma- 
" gát. 

. —— , Én vagyok a legnagyobb, engem 
illet az első év! 

Vitáztak, vitatkoztak, majd el- 
mertek a legöregebb bölcshöz. Az 


ha 


öreg meghallgatta őket, majd ezt 
N kérdezte: 
j , Mondjátok meg nekem, hol kel 


" fela Nap? 
; , Keleten" — válaszolta a teve. 
, Nem, nyugaton!" — cincogta 
S az egér. 
Akkor az öreg bölcs így szólt hoz- 
zájuk : 


, Menjetek haza, s holnap mind- 
ketten figyeljétek a hajnalt. Azé lesz 
az első hely a naptárban, aki előbb 
meglátja a Nap felkeltét." 

Elmentek haza. A teve hamarosan 
letelepedett egy rakás hamu mellé, 
amit valamelyik jurtából dobtak ki. 
Az egér mellette helyezkedett el. 
A teve az egész éjszakát ébren töl- 
tötte, kelet felé fordulva, egyre az ég 
alját nézte. Várta a Nap felkeltét. 
Az egér se hunyta le a szemét. Ő nyu- 
gatra nézett. Szintén a Nap felkeltét 
várta. És az egér látta meg előbb 
a Nap sugarait, amelyek megvilágí- 
tották a nyugaton emelkedő hatal- 
mas hegycsúcsokat. Mert hiszen 
a napsugarak előbb jelennek meg, 
mint maga az égitest. 

Az egér örvendezve felugrott. 


, Én láttam meg először! Én va- 
gyok az első! Nyugaton kel a Nap! 
Nyugaton!" 

És boldogan rohangált a még me- 
leg hamuban. 


A teve mérges lett, és belehempe- 
redett a hamuba. Aztán jobbra-balra 
hemperegve igyekezett agyonnyomni 
az egeret. De az ügyes kisegérnek 
sikerült elmenekülnie a feldühödött 
hatalmas állat elől. 


Az öreg bölcs kénytelen volt be- 
tartani a szavát, mert hiszen valóban 
az egér látta meg előbb a Nap felkel- 
tét. Ezért a naptár első évét az Egér 
évének nevezik. A teve pedig attól 
kezdve, mind a mai napig ádázul 
gyűlöli az egeret. És ha valahol a föl- 
dön kiszórt hamut lát, azon nyom- 


Békés Rozi rajza 


ban beleveti magát, s elkezd hempe- 
regni benne — szét akarja lapítani 
a gyűlölt egeret... 


Bár Bat szépnek és fenségesnek 
tartotta a tevét, de szerette volna, 
ha még szebb lenne. 


— Ej, milyen kár, hogy nincs 
agancsa! — sóhajtotta egy alkalom- 
mal. 


Meghallotta ezt Dórzsi anyja, és 
elmosolyodott. 


— De hiszen régen volt agancsa, 
sok ágú, szép — mondta. — Aztán 
találkozott egyszer a folyóparton 
a szarvassal. A szarvas elmesélte a te- 
vének, hogy vendégségbe hívták, s 
panaszkodott, hogy nagyon csúnya 
a bőre, és nincs semmiféle ékessége. 
A teve megsajnálta és nekiadta az 
agancsát. Kölcsönbe. A szarvas 
örömmel elfogadta a teveagancsot, 
s ígérte, hogy hamarosan visszaadja. 
De becsapta a hiszékeny tevét, és 
mind a mai napig nem adta neki visz- 
sza az agancsát... Megfigyelted, 
fiacskám, hogyan iszik a teve? 


— Megfigyeltem — felelte Bat. — 
Kortyint néhányat, aztán körülnéz. 
És megint iszik . . . 


— Na, ugye!... Ez azért van, 
mert a szarvas azt ígérte a tevének, 
hogy a patakparton adja vissza az 
agancsát. A teve iszik, s közben 
figyel, nem jön-e a szarvas. 


— Óh, szegényke! 


Ettől kezdve Bat még jobban sze- 
rette a tevéket, s még buzgóbban 
segített Dórzsinak gondozni őket. 
Szeretett volna minél többet meg- 
tudni róluk. Lejegyzett a füzetében 
minden mesét, dalt, népi mondást, 
amit a tevékről, lovakról és egyéb 
háziállatokról hallott. 


. . . Nagyon jól érezte magát a Gó- 
biban, ám egyszer mégis haza kellett 
utaznia. A két barát megállapodott, 
hogy a következő nyáron előbb Dór- 
zsi utazik el Bathoz vendégségbe, 
aztán pedig együtt térnek vissza az 
aranyló Góbi-sivatagba. 


Fordította: Kelemen Sándor 

— Nézd csak — mondta Pirkó —, olyan az 
iskola, mintha nevetne. 

Zoli felkapta a fejét: már megint hülyeséget 
beszél ez a Pirkó. Mindig kitalál valamit, min- 
dig mond, hogy ki kihez, meg mihez hasonlít. 
Például van egy kutyasétáltató bácsi, kicsi 
mopszlikat sétáltat. Arra azt mondta múltkor 
Pirkó, hogy olyan, mintha ő lenne a kutyáinak 
az apja. Először nevettek, aztán jobban megnéz- 
ték a kutyákat. Pirkónak igaza volt: valóban 
hasonlítanak a kutyák a gazdájukhoz és viszont. 

— A mi osztályunk még a fogát is villog- 
tatja! — mutatott fel Pirkó a tárva-nyitva ma- 
radt ablakszárnyra. 

Az iskola lila fala ha nem is nevetett, de meg- 
lehet, mosolygott. Olyan színe volt, akár a kék- 
papírnak, melybe gondos szülők és nagytestvé- 
rek kötik be a könyveket, füzeteket év elején. 
A füzetek akkor még tiszták, egy oldal sem 
hiányzik belőlük. A könyvek szélén még nincs 
olyan jegyzet, hogy GIZI SZÉP, meg HÜJE, AKI 
OLVASSA. 

A harmadik bé az első emeleten lakott. 

A hetedikesek meg velük szemben. Év elején 
tőlük kapták az őrsvezetőket. 

— Nálunk, a régi iskolánkban kismamának 
hívtuk Annamáriát, az őrsvezetőnket — mondta 
Jutka. — Ilyen hosszú haja volt — mutatta. 

Gabi vinnyogni kezdett. 

— Kár, hogy a régi iskolánkban nékünk fiú 


jutott... kispapa — és máris pukkadozott a 
nevetéstől. 
— Most meg semmi sincs. . . — jelentette ki 


Pirkó —, pedig a hetedikesek adhatnának vala- 
kit. 

Ezen vita támadt, úgymond, adtak, de aki 
lenne, az beteg. 

— Pedig még nem ismer bennünket — mond- 
ta valaki, s ezen újra nevettek. 

Kár volt. 

A faliújságon valami cetli függött. Azon meg 
vfigyelem, figyelem", meg mindenféle felkiáltó- 
jel, csupa pirosból. És az, hogy az Indián, meg a 
Tigris őrs vezetője üzeni, hová kirándulnak. 
A verebeknek azt üzeni az általuk nem ismert 
őrsvezető, bizonyos Papp Ica, hogy nélküle is 
r ésk a kirándulást, mert helyettest 

üld. 


— Még mindig nevet az iskola? — gúnyolódott 
Jutka, amikor Pirkóval hazafelé ballagtak. — 
Azt sem tudjuk, hová kirándulunk, pedig a 
kedves szülőket is szívesen látják. . . 

— En meg sem mondom... hogy aztán anyu 
hajnalban húst rántson ki, és minden a feje- 
tetején álljon! 

— Nálatok is így van? Akárhová megyünk, 
előtte mindig két napig főz nagymama, meg 
anyu... 

— Meg apu — mondta Pirkó —, nálunk ő főz 
jobban. 

Erről aztán lehetett hazáig beszélni, hogy ki 
mit szeret leginkább, és hogy milyen az igazi 
rablópecsenye, nyárson forgatva? 

A kirándulásra roppant unott képpel érkez- 
tek a verebek. Az állítólagosan nevető iskola 
előtt találkoztak. A többiek rég elindultak 
már. 

Ők meg vártak, vártak. 

Már negyedórája álldogáltak. 

Gabi Zoltánnal ugróiskolázott. 

Pirkó megette a tízóraiját. 

Jutka újracsomagolta a szatyrát. Ez csudasza- 
tyor volt, időnként hátizsákká változott. Vagyis 
úgy készült, hogy egy szíj segítségével azzá tehet- 
ték. A háta közepén nyomta valami Jutkát, ezért 
rámolta át az egészet. 

A többi veréb üsd a harmadikat játszott. 

A szemben lévő házból szemüveges, aktatás- 
kás férfi lépett ki. 

— Meddig várunk? — kérdezte ugróiskolá- 
zás közben Gabi. 

Zoli az óráját nézte. 

— Azt hiszem, még tíz percig, jó? 

— Menjünk moziba! — kiáltották többen. 

Mielőtt eldőlt volna, a sovány, szemüveges, 
aktatáskás férfi odaért hozzájuk. Krákogott 
kettőt. 

Aztán megállt. 

Nagyon halkan, szerényen kérdezte a hozzá 
legközelebb ugráló Gabitól: 

— Ti vagytok a harmadik bés verebek? 

Gabi bólintott, és megállt. 

A férfi nagyon tiszteletet parancsoló volt. 

Talán szakfelügyelő és nem tudja, hogy ma ki- 
rándulásos napjuk van? 

— Kit tetszik keresni? — kérdezték többen. 


a 


Birkás Ákos. rajza 


Körbeállták a férfit. Jutka megigazította a há- 
tizsák-szatyrát, úgy figyelt. 

— Tulajdonképpen nem tudom. . . — mondta 
az idegen. Aztán felfelé tekintett, mintha valami 
égi jelre várna. 

De csak a szembenlévő ház hatodik emeletére 
intett fel. 

— Minden rendben! — mondta, de halk volt 
a szava, nem is értette az, akinek szólt. Hogy ki- 
nek? Csak szőke hajat láttak a gyerekek meg 
hogy valaki odafent becsukja az ablakot. 

— Papp lca édesapja vagyok, az őrsvezető- 
töké... ő beteg, tudjátok. 

— És most hazamehetünk, mert nem tud ve- 
lünk jönni — morgott Zoli. 

— Nem, dehogyis! — mondta a férfi, és til- 
takozóan felemelte a kezét. 

— Mégsem szakfelügyelő — gondolta Gabi 
—, csak az ismeretlen őrsvezető papája. 

— Szóval megkért a lányom, hogy helyette- 

sítsem. Ő fekszik, talán tudjátok, gipszben van 
a lába, eltörött... de nem akarja, hogy miatta 
lemaradjatok erről a programról. 

— Programot mond, nem kirándulást, talán 
azt sem tudja, hogy ma szalonnát akartunk 
sütni? — mérgelődött magában Gabi. 

— Szóval, megbeszéltük, ma én leszek az 
őrsvezetőtök . . . 

A verebek elfelejtettek szólni. 

Némelyiküknek kinyílott a szája. Micsoda öt- 
let? Papa vezeti őket a lánya helyett? 

— Kirándulunk, persze, kirándulunk, és bele- 
egyezéstekkel igen szép helyre. . . 

— Kispapa — pukkant ki Gabiból, és Zoli 
vele kuncogott. 

Aztán buszra szálltak. 

Akkor Pirkó megkérdezte. 

— Tulajdonképpen hová megyünk? 

— Ej — mentegetőzött a férfi —, nem is 
mondtam, hát hozzánk, a tanyára. 


Tanya, az valami fehérfalú, mindentől távol 
levő épület, kutyaugatásnyi messzeségben az 
országút, tehén van, kis boci, petrollámpa — 
valami ilyent képzelt Gabi. Nagyon csodálko- 
zott, amikor megérkeztek. 

Messze volt az a tanya. 

A busz végállomásától kereken tizenhét per- 
cet gyalogoltak. Egy legelőn is átballagtak. Pici 
házak sorakoztak, szép, ápolt kertekkel. 

— Már öt éve megvan — mondta a férfi —, 
akkor ajánlotta az orvos, mert beteg voltam. 

Pirkó hirtelen elképzelt egy receptet, melyre 
az orvos felrajzolja ezt a kis hegyestetős, emele- 
tes faházikót, és azt mondja, kérem, naponta 
három kávéskanállal! 

A házhoz virágos út vezetett. Veteményes 
ágyások sorakoztak. Hátul a ház mögött, oda- 
hordott fatuskókból pad meg asztal. Kicsit tá- 
volabb földbe mélyített valami. 

— Szalonnasütő — mondta a férfi. 

A gyerekek kezet mostak, és leültek volna 
falatozni. De a férfi nyársakat hozott elő, sót, 
paprikát, gyufát, és sok-sok rőzsét. 

— Előbb füst lesz. Szalonnát parázson jó 
sütni! — magyarázta. 

— Addig csinálnánk valamit! — mondta Jutka, 
és gyomlálni kezdett. 

Akadt tyúkhúr, hiszen nagy volt a kert. 

Aztán a bejáratnál álló hatalmas lombú fát 
állták körül. 

— Szelídgesztenye, harminc esztendős — ma- 
gyarázta az őrsvezető papája. Beszélt a gyere- 
keknek a fák koráról. Arról, hogy az ember ar- 
cán a barázda, meg ősz hajszál a fején mutatja 
az esztendők múlását. A fáknak gyűrűik nő- 
nek. . . 

Úgy hallgatták minden szavát, hogy kérde- 
zősködni is elfelejtettek. 

Hogy milyen volt a sültszalonna? 

Aki evett már, gyaloglás után, barátokkal kö- 
zösen nyársra szúrt, zsírt lecsöppentett, hagy- 
mával ékesítettet — az tudja! 

Aki meg nem, az megismeri ezután. 

A hamuban krumplit sütöttek. 


Soha ételnek olyan íze nem volt, mint ennek! 

Gabi valamikor saját fiának emlékezik majd 
erre a kirándulásra, és tanúnak hívja felnőtt- 
kori akkor is legjobb barátját, Zoltánt, hogy 
úgy-e, annál jobbat azóta sem, soha? ... 

Papp Ica beteg hetedikes lábatörött őrsve- 
zető édesapjának mindenre volt gondja. 

A lilafalú iskola aludt, mire hazaértek. 

Minden ablakszeme sötét volt, és a sárga söté- 
títő függöny őrizte a csendet. 

— Nagyon szépen köszönjük a kirándulást — 
mondta Jutka, amikor hazaértek. 

Pirkó hozzátette: 

— És Icát üdvözöljük. 

— Bár még nem ismerjük — mondta Gabi. 

— De egyszer felmegyünk — szólalt meg 
Zoltán. 

— Addig is, máskor is tetszik őrsvezetni ben- 
nünket? — kotyogott közbe valamelyik veréb. 

A férfi mosolygott. 

— Szívesen. . . örülök. . . — kicsit dadogott, 
látszott, egészen elérzékenyült. 

— Akkor a bácsi főveréb lesz! — nevetett fel 
Pirkó. 

— Papp bácsi nevét még nem tudjuk — pró- 
bálta helyrehozni Jutka. 

És a bácsi máris mondta: 

— Papp Félix vagyok... — látta a meglepe- 
tést a neve hallatára. — Nem egész iksz, ha- 
nem csak fél iksz, és mától fogva főveréb. 
Különben nevezzetek Félix bácsinak! 

Már a kapu becsukódott utána, amikor a ve- 
rebek magukhoz tértek. 

— Úristen! Sok marhaságot mondtunk vajon 
ma? — lehelte Pirkó. 

—. Nem többet, mint máskor — szólt Gabi. 

— De hogy Papp Félix, Papp Ica papája! — 
álmélkodott Jutka. — Ezért volt olyan ismerős! 
A tévében láttuk! 

— Amikor a gyereknevelésről beszélt — döb- 
bent meg Zoltán. 

Még kisideig álmélkodtak. Aztán Pirkó meg- 
jegyezte: 

— De legalább ő ért is hozzánk! Nem igaz? 


A bögrét megtöltik, 
de mi legyen a gyerekkel? 


A hajdani Budafok egyik büszkesége az 
emeletes polgári fiúiskola volt. Itt tanított Ber- 
zeviczy Gizella, a földrajz és a történelem sze- 
relmese, aki 1919-ben a Tanácsköztársaság 
ügyéért a harcot is vállalta. 

A régi Budafok ma Budapest XXII. kerülete, 
a fiúpolgári pedig négyszázötven általános isko- 
lás második otthona. Berzeviczy Gizella a pe- 
dagógus KISZ-szervezet névadója. 

Tucatnyi ifjú nevelő 1976-ban elhatározta, 
hogy megalakítja a KISZ (Kommunista Ifjú- 
sági Szövetség) iskolai szervezetét. Vállalták, 
hogy ifjúkommunistákhoz és névadójukhoz 
méltóan nevelik a rájuk bízottakat, és alakítják 
saját közösségük életét. Ma huszonhét peda- 
gógus-KISZ-tagot számlál a helyi szervezet. 
Közben megkapták a KISZ Központi Bizott- 
ságának Dicsérő Oklevelét. 


Elsősorban a KISZ-eseknek köszönhető, 
hogy az iskolának bensőséges kapcsolatai 
alakultak ki a környék üzemeinek, intézmé- 
nyeinek felnőttjeivel. Az , Egy üzem — egy 
iskola" mozgalomban ők az , Egy raj— egy 
szocialista brigád" barátkozását segítették. 


Katonababák — omló falak 


Nemrégiben új mozgalmat indítottak : , Egy 
osztály — egy KISZ-szervezet". Az első 
KISZ-es kapcsolat még hat éve szövődött a 
Papírgyár Váci Mihály KISZ-szervezete és a 
mostani hetedikes Gárdonyi Géza raj gyere- 
kei között. Hat esztendő! Gyerekek életében, 
bizony, nagy idő, és felnőttekében sem cse- 
kély. A barátság hat év alatt sok próbát ki- 
állott. Tán annyira erős, hogy a gyerekek szét- 
széledése, az általános iskola elhagyása sem 
szünteti meg. S ha néhány gyerekben, felnőtt- 
ben mégis? Akkor a volt barátság emlékül 
hagyja a hiányt. Arra sarkall, hogy keressenek 
új barátokat. 

A mostani kicsik, a Móra Ferenc raj ne- 
gyedikes kisdobosai a hárosihonvédség KISZ- 
alapszervezetével kötöttek barátságot. Mit 


adhatnak egymásnak? Például azt, hogy a" 


kisdobos fogadalomtételt a katonák teszik 

látványos, ünnepélyes szertartássá. Minden 
kisdobosnak saját avató-katonája köti fel a 
béke-színű nyakkendőt. A katonababák név- 
adó ünnepségén meg a kisdobosoké a szó: 
műsort, nyakkendőt ajándékoznak a katonák 
apró csemetéinek. A hétköznapból több van, 
mint ünnepből, de hogy-hogy nem, néha az 
öröm még ezeket is emlékezetessé formálja. 
Amikor a katonák lebontották a volt napkö- 
Zit az iskola mellett, mindenki ujjongott, aki 
látta. Mert ha ők nem vállalták volna ezt 
barátságból, a gyerekek tán most is oda, az el- 
avult falak közé járnának. Így még nyár dere- 
kára elkészül az új épület. 


Vendég az űrhajós és a siker 


A Móra Ferenc raj Farkas Bertalannal, az 
első magyar űrhajóssal is találkozott már. 


Szabó Ágnes 3. osztályos tanuló munkája, Ce És 
Kazincbarcika 4 


Ezt is katona barátainak köszönheti. Az űrha- 
jós a honvédekhez ment látogatóba, s ők nem 
feledkeztek meg kis barátaikról. A kisdobo- 
sok ezt szép műsorral köszönték meg. 

A siker gyakori vendég az iskolában. A kis- 
dobos fiúk az idén megnyerték a kerületi 
tornaversenyt (a lányoké lett a második hely). 
A Kazinczy-versenyen, amelyen azt döntik el, 
ki beszéli legszebben anyanyelvünket, — már 
másodízben lett övék a pálma. A párt leg- 
utóbbi budapesti értekezletét a legszebben 
beszélő gyerekek: Bognár Andrea és Anna- 
mária (a Móra raj kisdobosai és ikertestvé- 
rek) köszöntötték. 

A könyvtáruk nincs hét lakatra zárva, és a 
Minta könyvtár címmel, s csaknem tízezer 
kötettel dicsekedhet. Itt tartják meg a törté- 
nelemórákat. A szaktantermek is remekül 
felszerelt helyiségek, nem gond a tudnivalók 
bemutatása, szemléltetése. Az írásvetítő, tévé, 
magnetofon, lemezjátszó is bármikor előke- 
rül, ha szükséges. A KISZ-esek és idősebb 
munkatársaik kitűnően értenek a hűséges 
segédeszközök alkalmazásához: az iskola az 
audiovizuális képzés (a hallás és látás révén 
elsajátítható, segédeszközökkel átadható tu- 
dás) központjává fejlődött. Tán nem is csoda, 
ha a gyerekek szaktárgyi versengésében min- 


dig akad nyertes az iskola, s egyben a Martos 
Flóra Uttörőcsapat diákjai közt. 


Tanítani is tanítanak 


Minden KISZ-es pedagógus osztályfőnök 
és rajvezető. Társadalmi munkájuk egy részét 
a Dolgozók Esti Iskolájában végzik: ingyen 
korrepetálnak a gyengébb tanulókkal. E mun- 
kán kívül gyakorló főiskolások szakmai irá- 
nyítását, tapasztalataik átadását is elvállal- 
ták. Az idén négy főiskolás jár hozzájuk. 
A tantestület tagjai sokat tesznek a XXII. ke- 
rületért. Örülnek, ha kiemelnek, fontos, fele- 
lősségteljes beosztásba helyeznek tőlük vala- 
kit. Ez az egész tantestület munkájának elis- 
merését jelenti. A legtöbben, persze, azért az 
iskolában maradnak, s úgy vesznek részt poli- 
tikai, úttörőmozgalmi sőt gyermekvédelmi 
teendők ellátásában egész kerületük hasz- 
nára. 

Ráadásul mindezt vidáman, könnyedén, 
ahogy fiatalokhoz, KISZ-tagokhoz illik. Ho- 
gyan bírják? Miért nem látszik rajtuk és mun- 
kájukon fáradtság? Arányi Istvánné, a Móra 
raj vezetője (az iskola és a kerület kisdobos- 
vezetője) válaszul egykori kedvenc tanárát 
idézte: , A gyerek nem bögre, amit meg kell 
tölteni, hanem fáklya, amit fel kell lobban- 
tani". A félig tréfás, félig ünnepélyes monda- 
tot egészében igaznak fogadta el. A KISZ- 
titkár Wiesner Péter pedig így felelt: , Tudom, 
hogy némelyik gyereknek nem a második ott- 
hona az iskola, hanem az első, mert csak itt 
van nyugta, itt figyelnek rá. Nem hiszem, hogy 
az ilyen gyerek sorsán sokat lendíthetek, de 
azt remélem, hogy sok év múlva, amikor majd 
az ő gyereke jár hozzám, rajta fölfedezhetem 
a mostani jószándék, türelem és szívós munka 
hatását." 

Búcsúzunk a termektől, folyosóktól. Az 
egyiken egy vénséges vén, hajókoffer méretű 
rádió bámul a világba fehér gombszemekkel. 
S hogy a látvány bárkit meg ne tévesszen, a 
gyerekek ráírták: KÍVÁNSÁGLÁDA. 

Mit kívánjunk? Varázserőt a ládának? 
Ugyan mit érne neki? Varázserőt a kívánság- 
teljesítőknek, a pedagógusoknak, a KISZ- 
eseknek? Tán el sem fogadnák. Az ő munká- 
juk nem az elvarázsolás, hanem az ébresztés. 
A kíváncsiság, az életszeretet felébresztése. 
Azt meg földi erővel kell győzniük. 


Józsa Teréz 

Vitéz Jancsi tudósításai 


Mindenki az ünnepi műsorra 
készülődött. Az volt a felada- 
tunk, hogy keressünk verset. 
Bújtuk a könyvtárakat, az újsá- 
gokat. Még titkolóztunk is egy- 
más előtt. 

Lázas izgalommal jött el a 
nagy nap. Fellobogózták az isko- 
lát. Meseország nemzeti színei 
virítottak . minden . ablakon. 
A tornateremben nagy drapé- 
riával leborított asztalhoz ült 
az Elnökség. Igazgató, Igazgató- 

Vida Győző rajza 


helyettes, a Kisdobosvezető és 
Juliska mamája, a SZMK elnöke. 
De akkor már tele volt a torna- 
terem, felsorakoztak az osz- 
tályok. 

Az Igazgató Bácsi köszöntő 
szavai után kezdődött a műsor. 
Először mindenki énekelt. Az- 
után jöttek a szavalatok. Piros- 
ka állt ki elsőnek. 


Vándor, állj meg itt, 
Ünnep van megint. 


Kitűzték a lobogót, 
Könnyes szívünk dobogó! 

Nagy taps fogadta a verset. 
Piroska elpirult. 

Aztán újak jöttek, két test- 
vér kézenfogva. Ők is meg- 
hajoltak, nagy hangon egyszer- 
re rázendítettek: 

Vándor, állj meg itt 
Ünnep van megint. 
Kitűzték a lobogót, 
Könnyes szívünk dobogó! 

Senki sem .vett észre sem- 
mit. Most én kerültem sorra. 
Megköszörültem a torkom: 

Vándor, állj meg itt. . . 

Az elnökségben zavar tá- 
madt. Az Igazgatóhelyettes Né- 
ni elfehéredett, súgott valamit 
az Igazgató Bácsinak. Ő el- 
mosolyodott, intett, hogy csak 
folytassam. 

Könnyes szívünk dobogó. . . 

Amikor Fehérlófia  meg- 
szólalt, már nevetett az egész 
iskola. 

Ván. .. 

A tanító nénik alig tudtak 
rendet teremteni. Egyszer csak 
Paprika Jancsi kitoppant a do- 
bogóra: 

— Ezt tessék megnézni! — 
és kézen állt, körbejárta kézen- 
járva a dobogót, utána vetett 
három cigánykereket. Amikor 
kész lett, odaállt az elnökség elé. 

— En verset nem tudtam ta- 
nulni, mert egy kicsit nehéz 
fejű vagyok, de én vetem a leg- 
szebb cigánykereket egész Me- 
seországban! Aki nem hiszi, jár- 
jon utána! Jöjjön fel délután az 
Ezüstrétre, ahol az egész Hol- 
nemvoltőrsöt megtanítomerre! 

Akár hiszitek, akár nem, az 
ünnepség elnöksége megígérte, 
hogy eljönnek. Délután beáll- 
tak valamennyien. Megizzad- 
tak, úgy próbálkoztak, de olyan 
szép cigánykerekeket, amilyet 
Jancsi, nem tudott egyikük sem 
vetni. Hát így ért véget az ün- 
nepség a mesebeli iskolában. 

Itt a vége — fuss el véle! 

Trencsényi László 


A fehér teve 
Mongol játék 


Fiatalok játéka a szabadban: tízen-tizenöten 
vesznek benne részt. Mindenekelőtt választanak 
maguk között egy , tevecsaládot" : egy 
tevemént, tevekancát, és tevecsikót. A teve- 
ménnek bekötik a szemét, és amikor már 

nem lát, a többi játékos valamerre a bokrok, 
fák között eldugja a tevecsikót. Amint ez 
megvan, leveszik a kötést a mén szeméről. 
Erre ez megkérdezi, hogy , Hová lett a csikóm?" 
A kanca így válaszol: , A földbe ment." A mén 
másodszor is megkérdezi, hogy hova lett 

a csikó. A kanca most Így felel: , Az égbe 
ment." Erre már a tevemén megharagszik, 

és elindul, hogy megkeresse a csikót. 

A játékosok követik a keresőt, és közben 
folyton kiabálnak: ,, Tevecsikó, tevecsikó!", 
hogy figyelmeztessék és jelezzék, hogy merre 
járnak. 

A tevecsikó egyre távolabbra csalogatja a mént, 
és közben igyekszik olyan helyzetbe kerülni, 
hogy sértetlenül visszatérhessen a kiindulási 
pontra. Alkalmas időpontban tehát futva 
visszatér az otthonába. A mén azonban, 
mihelyst észreveszi, üldözőbe veszi, és ha 
sikerül elfognia, akkor meg is nyerte a játékot. 
A csikó csak úgy szabadul meg az elfogástól, 
ha fürgébb, mint a mén, és amint visszaér 

a kiindulási pontra, a többi játékossal, akik 
közben szintén odaérkeznek, összefogódzik. 
Ebben az összefogódzott láncban elöl áll 

a kanca, azután a többi játékos következik, 

és a csikó zárja a sort. 

A játék három-négyszer ismétlődik, akkor 
aztán új családot választanak. 


Lukácsy András: Népek játékai című könyvéből 


Szuhe-Bator 
Uttörőszervezet 


Mongólia úttörőinek szervezetét nevezik 
így 1965 óta. Ekkor nyerte el szervezetük 
a Szuhe-Bator Érdemrendet. Alig fél 
esztendővel a Mongol Népköztársaság 
kikiáltása után, 1925. május 8-án alakult 
meg az első úttörőcsapat Ulan-Batorban. 
Mongólia fővárosában. Nehéz feladatok 
várták az ifjú úttörőket: harc az elmara- 
dottság ellen, a világi (nem egyházi) 
oktatás megszervezése. 

Feladataikat olyan sikeresen oldották meg, 
hogy ma a Szuhe-Bator Úttörő 
Szövetségéhez tartozni kitüntető dolog. 
Taglétszám 230 ezer. Valójában minden 
3—7. osztályos gyerek tagja a szövetségnek. 
Az úttörőszervezet egységei csapatok, 
mint nálunk. Az iskolák, a kollégiumok 
és az úttörőcsapatok mindenben együtt 
munkálkodnak. A jórészt ma is pásztor- 
kodással foglalkozó szülők gyermekei 
kollégiumokban tanulnak. 

Az 1—3. osztályosok vitézek (bator 
mongolul vitézt jelent), a 4—8. osztályosok 
ifjú Szuhe-Batorok lehetnek. 
Egyenruhájuk: fekete szoknya, illetve 
nadrág, fehér ing, piros sapka elöl bojttal. 
Nyakkendőjük vörös. 

Jelmondatuk: A szocializmusért mindig 
készen álltok? Mindig készen állunk! 
Jelvényük: ötágú csillag, benne mongol 
felirat; és példaképük Szuhe Bator 
arcképe, mely fölött a forradalom sokágú 
lángja és a háromágú pionírláng lobog. 

Köszöntjük 
a kongresszust / 


Május végén nagy tanácskozást tartanak Buda- 
pesten a KISZ-tagok sokszázezres táborának vá- 
lasztott küldöttei. Fontos esemény ez a Magyar 
Kommunista Ifjúsági Szövetség s egyben az egész 
ország életében. A kongresszus első teendője a 
számadás — a küldöttek áttekintik és értékelik 
azt a munkát, amit a szövetséghez tartozó fiatalok 
az elmúlt négy év folyamán végeztek. Ezt követi 
a feladatok meghatározása: mit kell tennie az ifjú- 
ságnak az elkövetkező időben ahhoz, hogy hazánk 
még szebb, még gazdagabb legyen, s hogy az em- 
berek még jobban, még otthonosabban érezzék 
magukat benne. 

A KISZ-kongresszusok határozatai között mindig 
fontos helyet foglalnak el azok a pontok, amelyek 
a kisdobosok és az úttörők segítéséről szólnak. 
Így lesz ez, bizonyára, most is. S a gyerekek biz- 
tosak lehetnek benne: a KISZ tagjai, az ifjúveze- 
tők a jövőben is ott lesznek velük minden meg- 
mozdulásukon — munkában, szórakozásban, ki- 
ránduláson, táborozáson egyaránt. 

Kívánjunk együtt a kongresszus küldötteinek 
hasznos tanácskozást! 


Galambdúc: mellékletünk elkészítésének leírása. A galambdúc 
(házikót) a szokásos módon vágjátok körül, a szaggatott vonalak 
mentén hajtogassátok ház alakúra. Az ollóval jelzett fehér folto- 
kat (ablakokat) vágjátok ki, majd a pettyes széleken ragasszátok 


. össze a házat. Segítségül jól figyeljétek meg a bal oldalon levő 


, mintarajzot". Az ablakok barna nyelvecskéit hajtsátok meg és 
ragasszátok rá mindkét ,emeleten" a zöld párkánycsíkot. 
Az X-alakú barna tartógerendát ragasszátok a ház alá, szúrjatok 
a közepébe egy hurkapálcát. A galambok közül az egyiket gom- 
bostűvel a tetőre rögzíthetitek, kettőt pedig cérnára függesztve 
az alsó párkányon felfűzhetitek. Az A és B jelű rajzokat a galam- 
bok hátára úgy ragasszátok, hogy azon húzhassátok át a cérnát. 
Ráfújva már röptethetitek is a galambokat. A kész galambdúcot 
félbevágott krumpliba is szúrhatjátok, de csinosabb és tartósabb, 
ha virágcserép földjébe helyezitek. 


Marék Veronika munkája 

Postafiók 100 


Három testvér levele nyitja ma 
a sort. Marton Piroska negyedikes, 
Eszter másodikos, Hugi pedig elsőbe 
jár. (Padrakút, Hársfa utca 5. szám 
alatt laknak, 8451 az irányítószámuk) 
Piroskáé a szó: , Az édesanyánk na- 
gyon sokat dolgozik. Mire felkelünk, 
már készen vár a reggeli, mert édes- 
anya azt mondja, hogy éhesen nem tu- 
dunk figyelni. Nyolckor ő is dolgozni 
megy. Fél ötkor érünk haza. Otthon az 
első, hogy elmesélek mindent, ami az- 
nap történt. Anyu nagyon megértő, de 
azért szigorú. Sokat játszunk együtt. 
Kikérdezi a leckénket. Együtt örül és 
búsul velünk. Az édesanyám nagyon 
fiatal és szép. Ő az én példaképem. 
Ha megnövök, én is ilyen szeretnék 
lenni. Ő az én legjobb barátnőm. Sze- 
retném, ha minden gyereknek ilyen 
anyukája lenne, mint a miénk!" 

Hallgassuk meg Esztert, a középső 
Marton lányt! 

sA mi családunk öttagú: szüleink és 
egy nővérem, meg húgom van. Hugi 
most elsős. Elhatároztam, hogy sokat 
segítek neki, mert szeretném, ha jó 
tanuló lenne. Sokat kuktáskodunk a 
konyhában. Nővéremmel már lecsót is 
készítettünk. Édesapánk is nagyon sze- 

Knittel Krisztina kisdobos munkája, Kazincbarcika 


ret minket. Sokat dolgozik és néha bi- 
zony fáradt. Ilyenkor csendben ját- 
szunk, nehogy zavarjuk. Elhatároztam, 
hogy nyáron naplót vezetek. Naponta 
tíz-tizenöt sort írok. Azt ígérték a szü- 
leink, ha jól viselkedünk, kapunk egy 
igazi, élő kiskutyát! Mi már többször 
voltunk egyedül otthon. Édesapa ránk 
meri bízni a házat. Bezárjuk a kaput. 
Úgy viselkedünk, ahogyan azt ők 
mondják. Nyugodtan dolgozhatnak 
munkahelyükön, mert mi vigyázunk 
mindenre: a kertre, a házra, és legfő- 
képpen egymásra!" 

Úgy gondolom, a Marton testvérek 
leveleihez igazán nem szükséges bár- 
mit is hozzáírnunk. 

A Gagarin raj (Általános Iskola 
Zemplénagárd, 3977) beszámolót kül- 
dött. Ezt írták: 

.. Másodikos . kisdobosok . vagyunk. 
Szeptemberben választottuk rajunknak 
a Gagarin nevet. Tudjuk, ki volt ő 
és azt is, hogy húsz évvel ezelőtt első- 
ként járt a világűrben. Ezzel nagy tettet 
hajtott végre. Képeket gyűjtöttünk róla. 
Szeretnénk verseket és űrhajós dalokat 
is tanulni, hogy méltóan szerepeljünk 
az ünnepségünkön." 

Biztosan kiválóan sikerült a Gaga- 


rin raj munkája! , Orion-akciós" be. 
számolót küldtek az ebesi (4211 
Misa Mackó raj 2. a osztályos kis. 
dobosai is. 

vAz űrhajózással kapcsolatos rajz. 
versenyt rendeztünk. A legjobb munká. . 
kat kitettük a rajfalunkra." 

Kopp Jolán dömsödi tanító néni... 
nek külön megköszönjük a levelét, 

1980 nyarán Farkas Bertalan űr. 
utazása után Zánkán meghirdették az 
Orion expedíciót. A felhívás tartalmaz- 
ta a kisdobosok elképzeléseit a jövőről. 
Osztályom a 4. a. egyik tanulója 
Sebestyén József fogalmazásai nagy 
képzelőerőről tanúskodnak." A tanító 
néni elküldte Jóska két írását. 
Az egyik címe: Beszélni tanítom 8 
robotom, a másiké: Először találkoz- 
tam a Télapóval. Hosszuk miatt saj- 
nos nem férnek ide. — de nagyon 
ötletesek. Gratulálunk! 

Most pedig Orionon innen — 
Anyák Napján túl, Gyermeknap előtt — 
ötletpályázatunkból egy kicsi ízelítő — 
következik —, annál inkább, mert 
júniusban eredményt hirdetünk. 

u Nálunk bevezettük az ötletládát. 
Ez arra szolgál, hogy az őrsök az ötle- 
teiket felírják és ebbe beledobják. 
Meghatározott időnként kinyitjuk, és 
a csapattanács ezt megbeszéli." 
Boruzs Magdolna 4. b. Vámos- 
pércs, Váci M. u. 7. 4287) 

, Műsorral . köszöntöttük a Városi 
Szociális otthon lakóit. Tréfásan mutat- 
tuk be az iskolai és úttörő életünket. 
A műsor végén sokáig beszélgettünk 
a nénikkel, bácsikkal. Volt közöttük 
olyan, aki még a családja képeit is 
megmutatta nekünk. ,, Gyertek máskor 
is kedveskéim! — mondogatták." EI is 
megyünk, és nem azért, mert ezt vál- 

laltuk, hanem mert  megszerettük 
őket." Mókus őrs, Nagykőrös, 


Dalmady Gy. u. 10. 2750.) 

,A hulladékgyűjtésért kapott pénzt 
a csapat táborozására ajánlottuk fel. 
Nagy eseményre készülünk: rajfoglal- 
kozásunkra meghívjuk az elsősöket. 
Bábokat készítettünk nekik, mert mi 
nagy bábosok vagyunk. A bábozás cso- 
dálatos időtöltés, szeretnénk megsze- 
rettetni velük is. A gyermekvárosi 
elsősökhöz is ellátogatunk bábjaink- 
kal." (3. számú Általános iskola, 
Vörös zászló raja, Eger, Széchenyi 
út 56. 3300) 

Júniusi lapunkban lesz ötlet- 
pályázatunk  eredményhirde- 
tése. Tehát júniusban találkozunk! 


Kisdobos 


Vágj szép egyenes, sima kérgű kő- 
ris-, juhar-, mogyoró- vagy egyéb 
vesszőt, hüvelykujjadnál vastagab- 
bat: mellékágacskáit faragd le, és 
bothosszúságúra vágva végeit göm- 
bölyítsd el. A kérget cifrázd ki 
(1. ábra) úgy, hogy azon lefejtett 
kérgű részek az épekkel váltakozza- 
nak. Gyűrűt úgy vágj, hogy a kés 
élét rászorítod a kéregre, s a botot 
elforgatod alatta. Két fakérget át- 
vágó metszés között levő csík kieme- 
lésével előtűnik a fa sárgásfehér teste. 
Csigavonalat ferdén tartott kés alatti 
forgatással metszhetsz. De van sakk- 
táblás, cakkos és egyéb díszítmény 
is. Elég, ha a bot felső harmadát 
vagy felét cifrázod ki. A 2. ábránkon 
fogantyús és , kardmarkolatos" boto- 
kat látsz. Ezekhez nagy gonddal ke- 
resd ki az alkalmas vesszőt. Csak 
olyan helyen vághatsz magadnak bo- 
tot, ahol az nincs tiltva, s ott is az 
úttól, ösvénytől beljebb, nehogy el- 
csúfítsd az erdőt, ligetet. A levágott 
csonkot faragd egyenesre, a forgá- 
csot rejtsd el az avar alá. 

Kisarasznyi fűz-, orgona-, gyer- 
tyán- stb. vesszőből — vagy az előbbi 
cifrázott botból visszamaradt darab- 
kából — sípot készíthetsz. Vastagabb 
végénél egy merőleges és egy ferde 
késvágással faragj ki belőle egy ék 
alakú darabkát, ez lesz a síp nyílása, 
a , holdviláglyuk" (3.). A másik végé- 
hez közel vágd körül a kérget, eddig 
fog tartani a síp. A nyílás felőli végén 
ívesen faragd az ágdarabot szájba- 
illőre (4.), majd a kés hátával kopog- 
tasd-ütögesd az egész kérget körben 
végig, hogy az elváljon a fától, ami 
ilyenkor még könnyen sikerül. Ha 
elvált, akkor egy csavarintással le- 
húzhatod a fáról a kéregcsövet. 

. A lyuk és a vég közötti darabot vágd 
le (5.), felső részét hasítsd le, s az 
alsó részt dugd vissza eredeti helyére, 
a cső végébe. A csupasz ágdarabot 
dugd be kissé a síp nyitott végébe és 
fújj be a másik oldalon. Ha beljebb 
nyomod a , dugót", a hang magasabb ! 
lesz. A kívánt hangmagasságnak meg- 
felelő hosszúságú elzáró dugódara- 
bot (6.) vágd le, és zárd be vele vég- 
legesen a sípot. 

Kisebbek szeretik magukat levél- 
lel, virággal felékesíteni. A 7. ábrán- 
kon levelekből tüskékkel összetű- 
zött fejdíszt, a 8.-on százszorszép 
virágokból font koszorút látsz. 


Vízszintes: 1. Jelszavunk (a nyíl irányában folytatva). 
8. Rag. 9. Ezen van a fej. 10. Vége vége. 11. Kerek szám. 
12. Névelő. 13. Ház része. 14. Erdő eleje. 15. A fonalat tekerik 
rá. 17. Így írták régen a cs betűt. 18. Májusi virág. 19. Kutya. 
21. Valéria becézve. 22. Nem régi. 23. Mézet gyűjt. 24. Ének- 
hang. 25. Őrzője, röviden. 

Függőleges: 1. Eszesség. 2. Füzetbe jegyez. 3. Betű ki- 
mondva. 4. Vágtat. 5. Aszalt szőlőfajta. 6. Sok Á. 7. Kutya 
teszi. 15. Ilyen vadász is van. 16. Tóni vége. 20. Ilyen osztály 
is van. 22. Tanár . . ., megszólítás. 


Rakjatok össze ezekből a darabokból A keresztrejtvényből küldjétek be a vízszintes 1, 18, 
egy négyzetet. a függőleges 1, 4 megfejtését. 


Mözmondas massathangzók 
níthkült 

szerepeltek. Egyikük, aki nyolcadikos, mondta az ün- TA ga 
. nepi beszédet 4 másik hegedült, a harmádik szavalt. I I E [ AÁAU AUAÁA 
A következőket tudjuk: Jani csak ötödikes, de sza- 
valni szeretett volna. Feri nem hallottájól a beszédet, 
mert hátul állt. Pali nem tud hegedülni. Ki mondta 


" a beszédet, ki szavalt és ki hegedült? 


Az úttörők május elsejei ünnepélyén Pali, Jani és Feri 


] u Mindkét feladatban egy gyufát kell máshová tenni, 
9 " hogy az egyenlőség igaz legyen. 


gyüt e hó végi a küldjé 


megfe 
A junius 

